સમગ્ર દેશમાં ચકચાર મચાવનારા બિહારના ઘાસચારા કૌભાંડમાં મુખ્ય આરોપી લાલુપ્રસાદ યાદવને કોર્ટે સાડા ત્રણ વર્ષની જેલની તેમજ પાંચ લાખ રુપિયાના દંડની સજા ફટકારી છે.દેવધર કોષાગાર કેસમાં 23 ડિસેમ્બરે સીબીઆઈની સ્પેશિયલ કોર્ટે પોતાનો ચુકાદો આપ્યો હતો. ઘાસચારા કૌભાંડમાં લાલુ પ્રસાદ સામે કુલ છ કેસ છે, જેમાંથી દેવઘર કોષાગાર કેસમાં શનિવારે ચુકાદો આવ્યો છે. જ્યારે બાકીના કેસમાં પણ આગામી એક-બે મહિનામાં ચુકાદો આવશે. લાલુને સજાનું એલાન થાય તેની મિનિટો પહેલા જ તેમના પક્ષે સીબીઆઈ કોર્ટના ચુકાદાને ઉપલી કોર્ટમાં પડકારવાનું એલાન કરી દીધું હતું.